আইবেরিয়া, মাদ্রিদে অবস্থিত স্পেনের পতাকাবাহী একটি এয়ারলাইন, এটি তার প্রধান কেন্দ্র মাদ্রিদ-বারাজাস এয়ারপোর্ট এবং বার্সেলোনা এল প্রাট এয়ারপোর্ট হতে আন্তর্জাতিক রুটে বিমান পরিচালনা করে থাকে । আইবেরিয়া, আইবেরিয়া আঞ্চলিক(একটি স্বতন্ত্র এয়ার ক্যারিয়ার এয়ার নস্ট্রাম দ্বারা পরিচালিত) এবং আইবেরিয়া এক্সপ্রেস এর সাথে, আইবেরিয়া গ্রুপ এর একটি অংশ ।   ইতিহাস  আইবেরিয়া এয়ার ট্রান্সপোর্ট কোম্পানি ১৯২৭ সালের ২৮ জুন তাদের যাত্রা শুরু করে । প্রথম ফ্লাইটটি পরিচালিত হয় ১৯২৭ সালের ১৪ ডিসেম্বর । এক বছরের মধ্যে কোম্পানিটি স্পেনিশ সরকারের স্পন্সরশীপ লাভ করে । ২০১০ সালের এপ্রিলে এটা নিশ্চিত হয় যে আইবেরিয়া এবং ব্রিটিশ এয়ারওয়েজ একত্রিত হতে যাচ্ছে । এদের উদ্দেশ্য ছিলো একত্রিত হওয়ার মাধ্যমে বিশ্বের তৃতীয় বৃহত্তম এয়ারলাইনে পরিণত হওয়া ।   পরিচয় এবং কর্পোরেট বিষয়সমূহ   সদর দপ্তর  কোম্পানীটির সদর দপ্তর মাদ্রিদ এর এমভি৪৯ বিজনেস পার্ক এ অবস্থিত । সদর দপ্তরটি অ্যাভেনিদা ডি আমেরিকা ও এম-৩০ হাইওয়ে এর সংযোগস্থলের সন্নিকটে অবস্থিত । ২০১৩ সালে কোম্পানীটি অর্থ এর প্রধান কার্য্যালয় তার পূর্বের অবস্থান ভেলাজকুয়েজ ক্যাম্পাস, মাদ্রিদের সালামানকা জেলা থেকে এমভি৪৯ বিজনেস পার্ক এ স্থানান্তরিত করে ।   গণ্তব্যস্থলসমূহ  আইবেরিয়া ১৭টি অভ্যন্তরীণ গণ্তব্যস্থল এবং আফ্রিকা, আমেরিকা, এশিয়া এবং ইউরোপ মহাদেশের ৩৬টি দেশের ৬১টি আন্তর্জাতিক গণ্তব্যস্থলে (২০১৫ সালের ৫ জুলাই অনুসারে) এর বিমানসমূহ পরিচালনা করে থাকে ।   কোড শেয়ার এগ্রিমেন্ট  ২০১৫ সালের ডিসেম্বর অনুযায়ী নিচের এয়ারলাইনগুলোর সাথে আইবেরিয়া এয়ারলাইন্সের কোড শেয়ার চুক্তি রয়েছে-   এয়ার বার্লিন  এয়ার বাল্টিক  আমেরিকান এয়ারলাইন্স  বুলগেরিয়া এয়ার ব্রিটিশ এয়ারওয়েজ ক্যাথি প্যাসিফিক  কোপা এয়ারলাইন্স  ইন্টারজেট  ল্যান এয়ারলাইন্স  মেরিডিয়ানা  এসসেভেন এয়ারলাইন্স  ইউক্রেন ইন্টারন্যাশনাল এয়ারলাইন্স  ভিউয়িলিং   পরিচালিত বিমানসমূহ  এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২০নিও, এয়ারবাস এ৩২১-২০০, এয়ারবাস এ৩২১নিও, এয়ারবাস এ৩৩০-২০০, এয়ারবাস এ৩৩০-৩০০,এয়ারবাস এ৩৪০-৩০০, এয়ারবাস এ৩৪০-৬০০,এয়ারবাস এ৩৫০-৯০০ ইত্যাদি ।   সার্ভিসসমূহ   কেবিন  আন্তর্জাতিক দীর্ঘ ভ্রমণের ক্ষেত্রে আইবেরিয়া এয়ারলাইন্স দুই শ্রেণির কেবিন অফার করে থাকে । এগুলো হচ্ছে যথাক্রমে বিজনেস ক্লাস ও ইকোনমি ক্লাস । ২০০৯ সালের মার্চ মাসে আইবেরিয়া ঘোষণা করে যে, ২০০৯ থেকে ২০১১ সাল নাগাদ তারা তাদের দূরপাল্লার বিমানগুলোতে নতুন নতুন ধরনের বিজনেস ক্লাস সহ সকল বিমানের ইকোনমি ক্লাসগুলো আরও উন্নত ও মানসম্মত করবে । আইবেরিয়া বর্তমানে তিন শ্রেণির বিজনেস ক্লাস সুবিধা প্রদান করে থাকে ।   বিজনেস ক্লাস  বিজনেস ক্লাস সুবিধা স্পেনের অভ্যন্তরীণ ফ্লাইট এবং ইউরোপগামী ফ্লাইটগুলোতে পাওয়া যায় ।বিজনেস ক্লাস এর যাত্রীরা চেক-ইন, সিকিউরিটি, বোর্ডিং, ব্যাগেজ এবং লাউঞ্জ একসেস ইত্যাদির ক্ষেত্রে অধিক সুবিধা পেয়ে থাকে ।   বিজনেস ক্লাব  মধ্যম দূরত্বের গণ্তব্যস্থল যেমন-মিশর গায়ানা ইসরাইল নাইজেরিয়া রাশিয়া ইত্যাদি গণ্তব্যে যাত্রার ক্ষেত্রে বিজনেস ক্লাব সুবিধাটি পাওয়া যায় ।বিজনেস ক্লাব যাত্রীদের সেবার ক্ষেত্রে আরও অধিক আরামপ্রদ কেবিন ও সিট ব্যবস্থা এবং অডিও, ভিডিও ইত্যাদি সুবিধা প্রদান করা হয়ে থাকে ।   বিজনেস প্লাস  সাধারণত আমেরিকা অথবা দক্ষিণ আফ্রিকার মত দূর পাল্লার ফ্লাইটের ক্ষেত্রে এ সুবিধা লাভ করা যায় । বিজনেস প্লাস যাত্রীদের সর্বাধুনিক সেবা প্রদান করা হয়ে থাকে ।   ভ্রমণাবস্থায় ক্যাটারিং  আইবেরিয়া এয়ারলাইন্সের যাত্রীদের জন্য প্রথম শ্রেণীর খাবার নির্বাচিত হয় গেইট গুরমেন্ট নামক এয়ারলাইন ক্যাটারিং ফার্ম এর মাধ্যমে । অত্যন্ত উন্নতমানের এবং সুস্বাদু খাবার এবং পানীয় আইবেরিয়া এয়ারলাইন্স এর বিমানে ভ্রমণ অবস্থায় পরিবেশিত হয়ে থাকে ।   ভ্রমণাবস্থায় বিনোদন  সাধারনভাবে আইবেরিয়া এয়ারলাইন্সের যাত্রীদের আনন্দদায়ক ভ্রমণের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমণটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় । এছাড়াও বিমানগুলোতে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছে ।   তথ্যসূত্র   বিষয়শ্রেণী:ইউরোপীয় বিমান পরিবহন সংস্থার সদস্য বিষয়শ্রেণী:১৯২৭-এ প্রতিষ্ঠিত বিষয়শ্রেণী:স্পেনের বিমান পরিবহন সংস্থা